EPG มั่นใจยอดขายทั้งปี 8.5-9 พันลบ.โต 25-30% ครึ่งปีหลังเข้าไฮซีซั่น
EPG มั่นใจยอดขายทั้งปี 8.5-9 พันลบ.โต 25-30% ครึ่งปีหลังเข้าไฮซีซั่น
16 พ.ย. 2558

นายเฉลียว วิทูรปกรณ์ รองประธานเจ้าหน้าที่บริหาร บริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG เปิดเผยว่า สำหรับในช่วงครึ่งปีหลังคาดว่าผลประกอบจะเติบโตอย่างต่อเนื่องและเป็นไปในทิศทางที่ดีเช่นเดียวกับครึ่งปีแรก
เนื่องจากกลุ่มสินค้าเข้าสู่ช่วงไฮซีซั่น มีคำสั่งซื้อเข้ามาเป็นจำนวนมาก ทำให้มั่นใจว่า การเติบโตในปีนี้ (เม.ย.58 – มี.ค.59) จะเป็นไปตามเป้าหมายที่ 25-30% หรือประมาณ 8,500-9,000 ล้านบาท พร้อมลุ้นเข้าสู่ SET100 ซึ่งจะประกาศผลกลางเดือนธันวาคมนี้
ขณะที่ทิศทางการเติบโตของ EPG ในช่วงครึ่งปีแรก ถือว่าเป็นไปตามที่บริษัทได้คาดการณ์ไว้ แม้ว่าเศรษฐกิจในภาพรวมจะอยู่ในช่วงชะลอตัว แต่ด้วยการพัฒนาคุณภาพของสินค้าด้วยนวัตกรรมและเทคโนโลยีที่ทันสมัย ทำให้บริษัทฯ มีสัดส่วนกำไรขั้นต้นอยู่ในระดับสูงถึง 35%